Suunnitelma on hurja. Toteutuessaan se voisi panna matalaksi lähes Sipoon kansallispuiston verran arvokasta monimuotoista metsää.

Jos Espoon pohjois- ja keskiosien osayleiskaava toteutuu, metsäisistä poluista tulee asuinalueita, joiden läpi kulkee juna. Hehtaarikaupalla espoolaisittain tuttua maisemaa: rivitaloja tai omakotitaloja autokatoksineen ja takapihoineen. Uusia asukkaita tulisi koko kaava-alueelle 60 000.